బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఏడేళ్లుగా ట్రై చేస్తున్నా.. రష్మిని ఇరకాటంలో పెట్టేసిన సుధీర్
యాంకర్ రష్మి, జబర్దస్త్ కమెడియన్ సుడిగాలి సుధీర్ ప్రేమ వ్యవహారం మరోసారి చర్చకొచ్చింది. అది కూడా ‘ఎక్స్‌ట్రా జబర్దస్త్’ షోలో. ఈ షో సాక్షిగా తన మనసులో మాటను సుధీర్ బయటపెట్టేశాడు.
Samayam Telugu | Updated:
Nov 13, 2019, 10:53PM IST
రష్మి, సుడిగాలి సుధీర్
‘జబర్దస్త్’ కమెడియన్ సుడిగాలి సుధీర్ పేరు చెప్పగానే ఎవ్వరి మనసులోనైనా వెంటనే మెదిలే పేరు రష్మి. అంతలా, రష్మి-సుధీర్ జంట తెలుగు ప్రేక్షకులకు కనెక్ట్ అయిపోయింది. వాస్తవానికి వీళ్లిద్దరి మధ్య ఏమీ లేకపోయినా అప్పుడప్పుడు వాళ్లు ఒకరిపై ఒకరు వేసుకునే పంచ్‌లు, లవర్స్ అన్నట్టుగా పేల్చే డైలాగులు ఇప్పటికీ అనుమానాలకు తావిస్తాయి. ‘జబర్దస్త్’ షోలో అయినా.. ఇంకే ఇతర షోలోనైనా రష్మి, సుధీర్ కనిపించారంటే ప్రేక్షకుల్లో ఒకరకమైన ఫీలింగ్ కలగడం ఖాయం. వాళ్లిద్దరూ కూడా దాన్ని అలానే మెయింటెయిన్ చేస్తున్నారు.
Also Read: లెస్బియన్‌గా రష్మి.. బోల్డ్ పాత్రలో రెచ్చిపోనున్న హాట్ యాంకర్!
తాజాగా మరోసారి వీళ్లిద్దరి మధ్య లవర్స్ అనే కాన్సెప్ట్ వచ్చింది. అది కూడా ‘ఎక్స్‌ట్రా జబర్దస్త్’ స్టేజ్ మీదే. ఈనెల 15న ప్రసారమయ్యే ‘ఎక్స్‌ట్రా జబర్దస్త్’ ఎపిసోడ్ ప్రోమోను నిర్మాణ సంస్థ మల్లెమాల టీవీ యూట్యూబ్‌లో అప్‌లోడ్ చేసింది. ఈ ప్రోమోలో సుడిగాలి సుధీర్ స్కిట్‌లో తన ప్రేమ గురించి చెప్పాడు. సుధీర్, రాం ప్రసాద్ రైలులో ప్రయాణం చేస్తుంటారు. ఇద్దరి మధ్య మాటామాటా కలుస్తుంది. ఈ క్రమంలో ‘లవ్వు గివ్వు అలాంటివేమైనా ఉన్నాయా’ అని సుధీర్‌ని రాం ప్రసాద్ అడిగాడు. వెంటనే సుధీర్ నవ్వుతూ యాంకర్ సీట్‌లో ఉన్న రష్మిని చూశాడు. రష్మి కూడా సిగ్గుపడుతూ నవ్వింది.
Also Read: పవన్‌లో నాకు ‘జార్జిరెడ్డి’ కనిపిస్తాడు.. అదే ఆవేశం, ఐడియాలజీ: నాగబాబు
‘‘ఉన్నాయిలెండి.. ఏడు సంవత్సరాల నుంచి ఒకమ్మాయిని ట్రై చేస్తున్నాను’’ అని సుధీర్ సమాధానం ఇచ్చాడు. ఈ సమయంలో వచ్చే ఆర్.ఆర్, రష్మి ఎక్స్‌ప్రెషన్స్ హైలైట్. ఇక రాం ప్రసాద్ ఆటో పంచ్‌లు మరో హైలైట్. ‘‘ఏడు సంవత్సరాల నుంచి వర్కౌట్ కాలేదంటే చాలా బ్యాడ్ మీరు’’ అని రాం ప్రసాద్ అన్నాడు. ‘‘అదేం కాదండి ఆ అమ్మాయి ప్రపోజ్ చేసింది.. మనమే కాదన్నాం’’ అని సుధీర్ సమాధానం ఇవ్వగానే రష్మి ఎక్స్‌ప్రెషన్ అదిరిపోయింది. ‘‘ఏంటి అమ్మాయి యస్ చెప్పిందా.. ఆ అమ్మాయి ఎంత వరస్ట్‌గా ఉంటదో’’ అని పంచ్ పేల్చాడు రాం ప్రసాద్. మొత్తం మీద సుధీర్, రష్మి లవ్ మ్యాటర్ మరోసారి జబర్దస్త్ స్టేజ్‌పై బాగా పండింది.
Extra Jabardasth Latest Promo.Telecast on 15th November 2019 in ETV Telugu at 9:30 PM #Rashmi #SudigaliSudheer… https://t.co/tdg1NEi1Jk
&mdash; Mallemalatv (@mallemalatv) 1573657356000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.